د امکان وړ مطالعه
د امکان وړ مطالعه د یوې پروژې یا سیسټم د عملي کیدو ارزونه ده. د یادي مطالعې موخه دا ده چي په معقوله او منطقي توګه د موجوده فرصت یا وړاندیز سوي پانګوني ځواک او ضعفونه روښانه کړي. په دې معنا چي د یو پروژې دمخه باید تاسو دا وپلټۍ چي ایا ددې کار سرته رسول امکان لري او یا هم په هڅو باندي ترسره کېدلای سي کنه؟ د امکان وړ ښه ډیزاین سوې مطالعه باید د سوداګرۍ یا پروژې تاریخي معلومات، د محصول یا خدماتو توضیحات، د محاسبې بیانات، د عملیاتو او مدیریت توضیحات، د بازار موندنې څیړنې او پالیسۍ، مالي معلومات، قانوني اړتیاوې او د مالیاتو مکلفیتونه ولري.